Összesen 190 kilogramm dohányt szedtek össze a padlóról a pénzügyőrök egy Borsod-Abaúj-Zemplén megyei családi ház nyári konyhájának padlójáról. A NAV közleménye szerint a ház tulajdonosa azt mondta, nem tudja, hogyan került a házukba az illegális áru.

Elmondta, hogy a nyári konyha kulcsát a tornác padlóján tartják, bárki elvehette azt, és bevihette hozzájuk a milliós árut. Az illegális dohányt az adóhatóság lefoglalta, a nő ellen pedig orgazdaság miatt kezdeményeztek eljárást a pénzügyi nyomozóknál. (NAV)